**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/2131/2021.

**52/2021**

**HATÁROZAT**

* **veszélyhelyzetben átruházott hatáskörben meghozott döntésről** -

**Az önkormányzati fenntartású költségvetési szervek karbantartási feladatellátása átszervezéséről**

 (mely egyben a Tiszavasvári Településszolgáltatási és Vagyonkezelő Nonprofit Kft. 4/2021. (II.25.) számú alapítói döntése)

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

1. 1. Mint a tulajdonosi jogkörgyakorló és mint alapítói jogkör gyakorló döntök arról, hogy az önkormányzat a **fenntartásában lévő költségvetési szervek karbantartási feladatainak ellátását 2021. április 1. napjától** a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Városháza tér 4. sz., a továbbiakban **Tiva-Szolg Nonprofit Kft.**), mint 100 %-ban önkormányzati tulajdonú **gazdálkodó szervezeten belül biztosítja**, melynek érdekében a **Tiva-Szolg Nonprofit Kft-n belül karbantartó részleget hoz létre 10 fővel** a hatékonyabb feladatellátás érdekében.

**1.2. A Tiva-Szolg Nonprofit Kft. a karbantartási feladatok ellátását az önkormányzati fenntartású költségvetési szervek által benyújtott éves karbantartási terv és az költségvetési szervekkel kötött együttműködési megállapodásban foglaltak szerinti igénybejelentések figyelembe vételével biztosítja.**

**1.3.1** Felhívom a Tiva-Szolg Nonprofit Kft. ügyvezetőjét, hogy az önkormányzati fenntartású költségvetési szervek **éves karbantartási terve és az együttműködési megállapodásokban** foglaltak **figyelembe vételével szervezze a munkát**.

1.3.2. Felhívom az önkormányzati fenntartású költségvetési szervek intézményvezetőit, hogy az **éves karbantartási tervet a 2021. április 1. napját követő időszakra** haladéktalanul, de **legkésőbb 2021. március 15. napjáig készítsék el és egyeztessék a Tiva-Szolg Nonprofit Kft-vel a feladatellátás zökkenőmentes átadása érdekében.**

**1.4. A Tiva-Szolg Nonprofit Kft. a karbantartó feladatok koordinálását a karbantartó részlegen belül kijelölt 1 fővel biztosítja.**

**2. Jóváhagyom az önkormányzati fenntartású költségvetési szervek és a Tiva-Szolg Nonprofit Kft. között, karbantartási feladatellátásra vonatkozó együttműködési megállapodást, jelen határozat 1. melléklete szerinti tartalommal.**

**3.1. Az önkormányzat és a Tiva-Szolg Nonprofit Kft. között fennálló közszolgáltatási szerződés módosítása válik szükségessé – legkésőbb 2021. március 31. napjáig - az alábbiak okán:**

Az intézmények feladatainak ellátását szolgáló tárgyi eszközök **karbantartása, állagának megóvása általános jelleggel a** Tiva-Szolg Nonprofit Kft. feladatát képezi **elsődlegesen a saját állományában lévő karbantartókkal**. Nem tartozik feladatai közé az érintett **ingatlanok felújítása és átalakítása és az önkormányzati fenntartású költségvetési szervekkel kötött együttműködési megállapodásban külön megjelölt feladatok**.

**A Tiva-Szolg Nonprofit Kft. az önkormányzat által biztosított működési támogatás keretein belül köteles biztosítani a feladatellátást.**

**3.3 Az önkormányzat és a Tiva-Szolg Nonprofit Kft. között fennálló használati szerződés - feladatellátást szolgáló ingatlan és ingó vagyon tekintetében – módosítása válik szükségessé jelen határozat 3.1. pontjában foglaltak okán – legkésőbb 2021. március 31. napjáig.**

**4. Az „engedélyezett álláskeretet” az önkormányzati fenntartású költségvetési szerveknél az alábbiak szerint módosítom:**

**A T*iszavasvári Egyesített Óvodai Intézmény (továbbiakban: TEOI, 4440*** *Tiszavasvári, Ifjúság út 8.) álláshelyeinek számát* ***1 fővel*** *csökkenti*

***A Kornisné Liptay Elza Szociális és Gyermekjóléti Központ (továbbiakban: Kornisné Központ, 4440*** *Tiszavasvári, Vasvári Pál út 87.) álláshelyeinek számát* ***5 fővel*** *csökkenti.*

***Egyesített Közművelődési Intézmény és Könyvtár*** *(****továbbiakban: EKIK*** *Tiszavasvári, Szabadság tér 1.) álláshelyeinek számát* ***1 fővel*** *csökkenti.*

*A* ***Tiszavasvári Polgármesteri Hivatal*** *(Tiszavasvári, 4440 Városháza tér 4.) álláshelyeinek számát* ***1 fővel*** *csökkenti.*

*A* ***Városi Kincstár Tiszavasvári*** *(továbbiakban:* ***Városi Kincstár*** *4440 Tiszavasvári, Báthori u. 6.) álláshelyeinek számát* ***2 fővel*** *csökkenti.*

**5. Felhívom** a megjelölt önkormányzati fenntartású költségvetési szervek vezetőit**,** hogy:

* készítsenek aktuális vagyonleltárt tekintettel a karbantartási feladatellátásra, és a 2021. március 31. napján érvényes vagyonleltár alapján, **a feladatellátást szolgáló**, jelenleg a költségvetési szervek használatában álló **vagyontárgyak átadásában működjenek közre.**
* **2021. március 15. napjáig az aktuális éves karbantartási tervüket készítsék el és küldjék meg a Tiva-Szolg Kft. ügyvezetője részére.**

6. Felkérem a jegyzőt, hogy a fogyatékos személyek bentlakásos ellátása vonatkozásában a **Szociális és Gyermekvédelmi Főigazgatósággal** kötött finanszírozási szerződésben foglaltaknak megfelelően a **létszámok módosulásáról a szükséges tájékoztatást tegye meg**.

A Szabolcs-Szatmár-Bereg Megyei Kormányhivatal **Szociális és Gyámügyi osztálya felé**, mint működést engedélyező felé a változást jelezze.

7. A **Tiva-Szolg Nonprofit Kft. alapító okiratának** módosításáról dönteni szükséges legkésőbb **2021. március 31. napjáig**, az új tevékenységi kód felvétele, szükséges módosítások átvezetése kapcsán.

**8.1. A közalkalmazotti jogviszonyban álló karbantartók tekintetében:**

**Felhívom az önkormányzat fenntartásában lévő 4. pontban felsorolt költségvetési szervek vezetőit**, valamint a **Tiva-Szolg Kft. ügyvezetőjét,** hogy a jelenleg az önkormányzati fenntartású költségvetési szerveknél karbantartási összefüggő feladatokat ellátó **7 fő (4 fő határozatlan, 3 fő határozott)** vonatkozásában a közalkalmazottak jogállásáról szóló **1992. évi XXXIII. törvény** (a továbbiakban **Kjt.**) **25/A. §-ában - kivéve a 25/A. § (5)-(6) bekezdésében foglaltak - és a Kjt. 25/B. §-ában** foglaltaknak megfelelően a Kjt. hivatkozott jogszabályhelye által **meghatározott tartalommal** legkésőbb az **átadást megelőzően harminc nappal korábban** **tájékoztassák a közalkalmazotti jogviszonyban állókat.**

**Határidő: esedékességkor Felelős: Szőke Zoltán – polgármester;**

 **Makkai Jánosné- Kornisné Központ intézményvezető**

 **Moravszi Zsoltné – TEOI intézményvezető**

 **Huri Szabó Szilvia – Városi Kincstár igazgató**

**Dr. Groncsák Andrea- Tiva-Szolg Nonprofit Kft.**

 **ügyvezető**

**8.2. Városi Kincstárral, az EKIK-kel, valamint a Tiszavasvári Polgármesteri Hivatallal munkaviszonyban álló karbantartók tekintetében:**

**Felhívom az érintett költségvetési szervek vezetőit,** hogy a Munka törvénykönyvéről szóló 2012. évi I. törvény (a továbbiakban **Mt.**) **38. § (2) bekezdésében** foglaltaknak megfelelően **állapodjanak meg abban, hogy melyik munkáltató tesz eleget az Mt. 38. § (2) bekezdésében foglaltaknak,** és annak eredménye alapján **a megállapodásban** **megjelölt munkáltató** a **jelenleg:**

* a **Városi Kincstár** Tiszavasvári költségvetési szervnél **karbantartással összefüggő feladatokat ellátó 1 fő határozatlan idejű munkaviszonyban álló személy**,
* az **EKIK-nél 1 fő határozatlan részmunkaidős** munkaviszonyban álló személy,
* A **Tiszavasvári Polgármesteri Hivatallal** **határozatlan idejű munkaviszonyban** álló személy vonatkozásában

az **Mt. 38. §. (2) bekezdésében meghatározott tartalommal** legkésőbb az átszállást megelőzően **tizenöt nappal írásban tájékoztassa a munkavállalót. Felhívja továbbá** az érintett költségvetési szervek vezetőit**,** hogy az **Mt. 37. §-ában foglalt tájékoztatási kötelezettségüknek** tegyen eleget a Tiva-Szolg Kft. ügyvezetője felé.

**Határidő: Felelős: Szőke Zoltán polgármester;**

 **Huri-Szabó Szilvia - Városi Kincstár Tiszavasvári igazgató;**

 **Dr. Groncsák Andrea - Tiva-Szolg Nonprofit Kft ügyvezető**

 **Kulcsár Lászlóné – EKIK igazgató**

 **Dr. Kórik Zsuzsanna - jegyző**

**munkáltatók közötti megállapodás: azonnal**

9.1. Felkéri a **Tiva-Szolg Nonprofit Kft ügyvezetőjét**, hogy a cég szabályzatain a változásokat vezesse át és arról tájékoztassa a testületet.

9.2. Felkéri a **jegyzőt, hogy az önkormányzat és a Tiva-Szolg. Nonprofit** Kft. között fennálló **használati-, valamint közszolgáltatási szerződés** határidők figyelembe vételével történő előkészítésére.

**INDOKOLÁS**

**Tiszavasvári Város Önkormányzata Képviselő-testülete „A közfoglalkoztatási feladatok jövőbeni ellátásáról” szóló 70/2017. (III.30.) Kt. számú határozatával** az általa ellátott **közfoglalkoztatással összefüggő valamennyi feladat ellátásával** - közfeladat-ellátási és a közfoglalkoztatással összefüggő feladatellátást biztosító közalkalmazottak tekintetében továbbfoglalkoztatási kötelezettséggel **- 2017. május 1-től** a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaságot** (Cg. 15-09-063127, székhely: 4440 Tiszavasvári, Ady E. u. 8. sz., a továbbiakban **Tiva-Szolg Nonprofit Kft.**), mint 100 %-ban önkormányzati tulajdonú gazdálkodó szervezetet **bízta meg.**

**Tiszavasvári Város Önkormányzata**, valamint a **Tiva-Szolg Nonprofit Kft.**, mint 100 %-ban önkormányzati tulajdonú gazdálkodó szervezet között **2017. december 3. napján közfoglalkoztatási, valamint zöldfelület kezelési, városüzemeltetési, közutak karbantartására vonatkozó közszolgáltatási szerződés jött létre.**

**Majd döntött arról, hogy 2019. május 1. napjával Tiszavasvári Egészségügyi Szolgáltató Nonprofit Közhasznú Kft**-t *(székhelye: 4440 Tiszavasvári, Vasvári Pál u. 87. szám képviseli: Dojcsákné Pásztor Erika ügyvezető),* és a **Tiszavasvári Város Közétkeztetési Nonprofit Kft-t** *(székhelye: 4440 Tiszavasvári, Városháza tér 4. képviseli: Gáll Antalné ügyvezető)*

**beolvadás útján egyesítette** a **Tiszavasvári Településszolgáltatási és Vagyonkezelő Nonprofit Kft.** (*székhelye: 4440 Tiszavasvári, Ady E. u. 8. szám képviseli: Szabó András ügyvezető)* **gazdasági társasággal**.

Tekintettel arra, hogy mind a **városüzemeltetés,** mint közfeladat ellátás, mind az önkormányzati tulajdonú ingatlanok **karbantartása a közfoglalkoztatás keretén belül** a Tiva-Szolg Nonprofit Kft. feladata célszerűnek tartom az **eddig intézményi szinten biztosított karbantartási feladatok kiszervezését.** Mindezzel a karbantartási részleg **feladatellátása hatékonyabban szervezhető**, a **munkaidő kihasználtság lényegesen kedvezőbb,** a különböző **szakképesítésű munkavállalók szükség szerint, szabadabban oszthatóak** meg az egyes intézményi feladatellátásra. **Szakmai vezető kerül a részleg élére**, így **optimalizálva a feladatok kiosztását, szakértő levezénylését**. Előnyös továbbá, hogy a cég **tárgyi eszközállománya így a feladatellátást szolgálhatja**, továbbá **kedvezőbb feltételek érhetőek el akár a zöldhulladék elszállítás**, akár más szolgáltatás igénybevétele tekintetében amiatt, hogy **egységesen nagyobb tételben történik a megrendelés.**

A **Belügyminisztérium és a Miniszterelnökség „Figyelemfelhívás és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. §-ának (4) bekezdésének alkalmazásával kapcsolatban önkormányzati intézmény átszervezésénél”** megnevezésű 2020. április 30. napján kelt „Figyelemfelhívásában” leírja, hogy a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény **(Kat.) 46. § (4) bekezdésének rendelkezése nem döntési, hanem az állásfoglalási hatáskör gyakorlását nem teszi lehetővé a polgármester – társulások esetében a társulási tanács elnöke – számára veszélyhelyzetben.**

A közbeszerzésekről szóló 2015. évi CXLIII. törvény 9. § h) pontja alapján a törvényt nem kell alkalmazni az 5. § (1) bekezdésében meghatározott ajánlatkérő szervezet ( 5. § (1) bekezdés c) pontja: önkormányzat) olyan jogi személlyel kötött szerződésére, amely felett az ajánlatkérő a saját szervezeti egységei felettihez hasonló kontrollt gyakorol, döntő befolyással rendelkezik annak stratégiai céljai meghatározásában és működésével kapcsolatos jelentős döntéseinek meghozatalában, valamint amelyben közvetlen magántőke-részesedés nincsen, és amely éves nettó árbevételének több mint 80%-a a kontrollt gyakorló ajánlatkérővel vagy az ajánlatkérő által e pont szerint kontrollált más jogi személlyel kötött vagy kötendő szerződések teljesítéséből származik. A fent hivatkozott jogszabályi rendelkezéseknek megfelel a szerződő felek jelen megállapodása.

A katasztrófavédelmi törvény hivatkozott rendelkezései szerinti jogkör és fent idézett minisztériumi tájékoztató alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

**Tiszavasvári, 2021. február 25.**

 **Szőke Zoltán**

 **polgármester**

**1. melléklet az 52/2021. PM határozathoz**

EGYÜTTMŰKÖDÉSI MEGÁLLAPODÁS

amely létrejött

egyrészről a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (képviseli: Dr. Groncsák Andrea ügyvezető, Cg. 15-09-063127, székhely: 4440 Tiszavasvári, Városháza tér 4. sz., a továbbiakban **Tiva-Szolg Nonprofit Kft.**)

másrészről az alábbi önkormányzati költségvetési szervek között:

**A Tiszavasvári Egyesített Óvodai Intézmény (továbbiakban: TEOI, 4440** Tiszavasvári, Ifjúság út 8., képviseli: Moravszky Zsoltné - intézményvezető)

**A Kornisné Liptay Elza Szociális és Gyermekjóléti Központ (továbbiakban: Kornisné Központ, 4440 T**iszavasvári, Vasvári Pál út 87., képviseli: Makkai Jánosné - intézményvezető)

 **Egyesített Közművelődési Intézmény és Könyvtár** (**továbbiakban: EKIK**, 4440 Tiszavasvári, Szabadság tér 1., képviseli: Kulcsár Lászlóné igazgató)

A **Tiszavasvári Polgármesteri Hivatal** (Tiszavasvári, 4440 Városháza tér 4., képviseli: Dr. Kórik Zsuzsanna - jegyző)

A **Városi Kincstár Tiszavasvári** (továbbiakban: **Városi Kincstár,** 4440 Tiszavasvári, Báthori u. 6., képviseli: Huri-Szabó Szilvia - igazgató)

**Tiszavasvári Bölcsőde** (4440, Tiszavasvári, Gombás András u. 8/a, képviseli: Reznek Istvánné)

(**együtt: intézmények**) között, az alulírott helyen és időpontban, a következő feltételekkel:

1. **Előzmények:**

A TIVA-Szolg Nonprofit Kft. **Tiszavasvári Város Polgármesterének** „**Az önkormányzati fenntartású költségvetési szervek karbantartási feladatellátása átszervezéséről”** megnevezésű - **veszélyhelyzetben átruházott hatáskörben meghozott döntésről** – szóló ……/2021 PM. határozata értelmében az **önkormányzati fenntartású költségvetési szervek karbantartási feladatait** **2021. április 1. napjától** a **TIVA-Szolg Nonprofit Kft. látja el** közszolgáltatási szerződés keretében.

1. **Megállapodás tárgya:**

Az intézmények feladatainak ellátását szolgáló tárgyi eszközök **karbantartása, állagának megóvása általános jelleggel a** Tiva-Szolg Nonprofit Kft. feladatát képezi **elsődlegesen a saját állományában lévő karbantartókkal**. Nem tartozik feladatai közé az érintett **ingatlanok felújítása és átalakítása és a jelen megállapodásban külön megjelölt feladatok**.

II. 1. **A TIVA-SZOLG Nonprofit Kft. feladatai – anyag és munkadíjjal - különösen:**

- intézményben található tárgyi eszközök karbantartására

- a falak tisztasági festése, meszelése

- nyílászárók festése

- kültéri játékok karbantartása (évente egy alkalommal festés)

- kerítés karbantartása (fa kerítések, burkolatok esetén 3 évente festés)

- fa felépítmények karbantartása 2 évente festése

- homokozók évenkénti homok cseréje

- intézményen belüli zöld felületek karbantartása

- fás szárú növények pótlása

- rágcsálóirtás

- dugulás elhárítás.

II.2. 1. A karbantartási feladatok ellátásának alapja az éves **karbantartási terv, az általánosan felmerülő munkák és azok ütemezése megjelölésével. A karbantartási tervet az intézményvezetők az aktuális évet megelőző év november 1. napjáig kötelesek elkészíteni és legkésőbb november 30. napjáig egyeztetni a Tiva-Szolg Kft-vel.**

**A karbantartási terv a Tiva-Szolg Kft.-t nem köti, azonban az abban foglalt munkálatok egyeztetésének eredményeként létrejött munkaterv szerint szervezi feladatait.**

II.2.2. A Tiva-Szolg Nonprofit Kft. által **elvégzendő feladatok megrendelésére az intézményvezető**, vagy az általa **megbízott személy** az erre a célra rendszeresített **megrendelőlapon, írásban** jogosult. A karbantartási tervben szereplő **előre egyeztetett munkálatokról** **külön munkaterv készül, melyet felek aláírnak**. Ezen munkálatok elvégzéséhez **külön megrendelő már nem szükséges**, amennyiben azonban a munka elvégzése bármilyen oknál fogva **okafogyottá válik az intézményvezető**, vagy az általa **megbízott személy azt írásban kellő időben jelezni köteles** a Tiva-Szolg Nonprofit Kft. felé.

II.2.3. A felmerülő karbantartási munkák **ellátása súlyozottan történik.**

**II.3.4. A megrendeléstől számított 24 órán belül** helyszíni felmérésre kerül sor. A helyszíni felmérést követően **1 munkanapon belül tájékoztatja** a költségvetési szerv vezetőjét a karbantartáshoz szükséges intézmény működését érintő **munkafolyamatokról, a karbantartás kezdetének és befejezésének várható időpontjáról**. **Súlyos, közvetlen anyagi vagy személyi kárral** járó karbantartási feladatok ellátása **azonnal, soron kívül történik.**

II.3. **Nem tartozik a Tiva-Szolg Kft feladatai közé:**

Mindazon munkálatok elvégzése, amelynek elvégzésére külön szerződése van az intézménynek, vagy a fenntartónak melyről köteles tájékoztatni a Tiva-Szolg Nonprofit Kft-t.

Ezek közül különösen:

- felvonó üzemeltetése, javítása, karbantartása

- klíma javítása, karbantartása - napelem, napkollektor javítása, karbantartása

- tűzvédelmi és vagyonvédelmi rendszerek javítása, karbantartása

- informatikai, telekommunikációs eszközök karbantartása javítása

- tűzoltó készülékek időszakos karbantartása

- kazán(ok) időszakos karbantartása

Intézményben található, **közfeladat ellátást közvetlenül szolgáló tárgyi eszközök cseréjére, pótlása.**

- Amennyiben **az adott feladatra az intézmény külön szerződéssel nem rendelkezik**, a **speciális szakértelmet igénylő munkálatokra** **elsősorban** a Tiva-Szolg Nonprofit Kft. szerződik le, **belső szabályzatai és a vonatkozó jogszabályok figyelembe vételével.**

**Belső szabályzatai és a vonatkozó jogszabályok figyelembevételével külső szakembert/ szakértelmet biztosító természetes/jogi személyt vehet továbbá igénybe** olyan feladatok elvégzésére, melyre a szükséges szakértelemmel nem rendelkezik, vagy a munka jellege, mennyisége azt indokolja.

Az **intézményvezető minden meghibásodást/vis maior és egyéb kárt okozó eseményt köteles az önkormányzat felé is jelezni, ami biztosítási jogviszonyt érinthet**.

1. A karbantartási munka elvégzéséről a **karbantartó munkalapot állít ki,** melyben szerepel az elvégzett munka leírása, a munkát végző karbantartó(k) neve, a munkavégzés időtartama, **a beépített anyag neve, mennyisége, a felhasznált üzem-és kenőanyag mennyisége.** A munka elvégzése után a teljesítést, illetve az anyagfelhasználást a **Tiva-Szolg Nonprofit Kft. feladattal megbízott munkatársa igazolja.**
2. **Jelen megállapodás 2021. április 1. napjától határozatlan időre lép hatályba. Automatikusan megszűnik azonban, amennyiben a Tiva-Szolg Nonprofit Kft. feladatellátás biztosítására vonatkozó közszolgáltatási szerződése bármilyen oknál fogva megszűnik.**
3. **Felek az abban foglaltakat, mint akaratukkal mindenben megegyezőt jóváhagyólag aláírják.**

**Tiszavasvári ………………………….**

**………………………………………… ………………………………**

 **TEOI Városi Kincstár**

**………………………………………… ………………………………**

 **Kornisné Központ EKIK**

**………………………………………… ………………………………**

**Tiszavasvári Polgármesteri Hivatal Tiszavasvári Bölcsőde**

 **………………………………………..**

 **Tiva-Szolg Nonprofit Kft.**